Nacius Joseph

Nacius Joseph se yon atis, yon eskiltè ayisyen.
 Biyografi 
Joseph Nacius, ki fèt nan vil Tigwav ki sitiye a kèk kilomèt Pòtoprens. Se te nan lane 1939. li te tou piti lè ni papa li, ni manman li te mouri. Sitiyasyon sa, pral lakòz ke li pran la ri pou cheche kote la vi fè kwen. Se konsa nan cheche la vi, li te rive konprann ke antan ke jèn gason, si jan kondisyon ekonomik li pat pèmèt li fè yon wo nivo nan etid, li te nesesè pou l te aprann yon metye pou itil li ekonomikman. Se konsa li ta pral kwaze ak Odilon Duperier ki ta pral premye moun ki ap inisye li nan mouvman atistik la. 

Li pat pran li anpil tan pou li te yon ekselan atis eskiltè. Pierre Monosiet, ki te Direktè an menm tan li te yon gwo konsèvè bèl travay atistik nan Mize d'Art Haiti a, Se mesye sila, nan kapasite li genyen pou li dekouvri talan atistik ta pral an premye brake je sou travay eskilti ke Nacius Joseph te kon ap fè. Li se premye eskiltè bwa Ayisyen ke le mond antye te premye rekonèt travay li. enfliyanse pa kilti lakay ki se vodou, zèv li yo te toujou pote mak kwayans ak relijion ki se de eleman dominan nan sosyete ayisyèn an.

Kalite travay ke li te pwodui, ta pral fè yon nonm tankou Selden Rodman, ke le mond antye rekonèt pou konesans li nan domèn nan e li te di de Nacius konsa: « yon jeni eskiltè » nan liv li ki te rele « Where art is joy », nan liv sa li te montre tou anpil zèv ke Nacius te fè.  

Li patisipe nan plizyè ekspozisyon enpòtan tankou : ekspozisyon nan Brooklyn Museum nan 1978, ekspozisyon nan Davenport art Gallery (Iowa, nan Etazini) nan lane 1980 plis lòt ankò.

 Zèv li yo 
Sa li fè : kèk eskilti ː

 Adam & Eve
 Baalam
 Jonah
 Lost at Sea
 Odyssey
 Olokun
 Voyagers of the Seas
 Referans 

 Lyen deyò 
 Lis eskilti Nacius Joseph sou myartfromhaiti.com
 La sculpture en Haïti au XXème siècle, une parenthèse nécessaire : Nacius Joseph sou lenouvelliste.com


Kategori:Moun
Kategori:La
Kategori:Eskilti
Kategori:Eskiltè
Kategori:Eskiltè ayisyen
Kategori:Nesans nan lane 1939